Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 21 มี.ค.66
Daily Focus-บล.ฟินันเซีย ไซรัส ประจำวันที่ 21 มี.ค.66
21 มี.ค. 2566

บล.ฟินันเซีย ไซรัส ประเมินแนวโน้มตลาดวันนี้ (21 มี.ค.66) คาด SET แกว่ง Sideways Up ในกรอบ 1,550-1,670 จุด ฟื้นตัวตามตลาดหุ้นสหรัฐฯและยุโรปได้หลังแรงกดดันในภาคการเงินของยุโรปที่เริ่มผ่อนคลายลงบ้างสำหรับดีล UBS ที่เข้าซื้อกิจการ Credit Suisse ด้วยวงเงิน US$3.23 พันล้าน ส่วนประเด็นการ Write Down AT1 ของ CS อาจยังสร้างผันผวนต่อตลาด AT1 ของโลกที่มีมูลค่ารวมราว US$2.75 แสนล้านอีกระยะความเสี่ยงที่สูงขึ้น
อย่างไรก็ตามปัจจัยสำคัญสัปดาห์นี้อยู่ที่การประชุม FED วันที่ 21-22 มี.ค. ซึ่งนอกเหนือจากที่ตลาดประเมินปรับขึ้นดอกเบี้ยอีก 0.25% สู่ระดับ 4.75-5% ยังต้องติดตามถ้อยแถลงมุมมองเศรษฐกิจและทิศทางดอกเบี้ยจาก Dot Plot ว่ากรรมการส่วนใหญ่มอง Peak Rate ที่ระดับใด ส่วนปัจจัยในประเทศเรื่องการยุบสภาเรามองเป็นบวกต่อการบริโภคและเศรษฐกิจในระยะสั้น
โดยรวมปัจจัยต่างประเทศยังมีความเสี่ยงด้านเศรษฐกิจที่มีแนวโน้มชะลอตัวหรือเกิด Recession มากขึ้นโดยเฉพาะหลังจากมีปัญหาในภาคการเงิน ขณะที่เศรษฐกิจไทยดูมีเสถียรภาพมากกว่าและยังมีแรงหนุนจากภาคการท่องเที่ยวฟื้นตัว เรามองการปรับฐานของดัชนีสู่ระดับแนวรับหลัก 1,520+- จุด ยังเป็นระดับที่น่าสนใจในการทยอยสะสมหุ้นพื้นฐาน ยังคงเน้นหุ้น Domestic/Reopening Play มากกว่า Global Play
กลยุทธ์ : ทยอยสะสมหุ้นเพิ่มหลังปรับฐานแรงสู่แนวรับหลัก 1,520+- จุด ยังเน้นหุ้น Domestic Play
หุ้นเด่นเดือน มี.ค. : ASW, BEYOND, CPN, M, NSL